z a p i s n i k
 18. SEJE IZVRŠNEGA ODBORA NTZS, 
dne 29.05.2012, ob 17.00 uri, sejna soba Varnost Maribor, Šmartinska 106, Ljubljana.
Prisotni člani IO:  Marjan Hribar, Robert Smodiš, Janez Pezelj, Branko Mihorko,  Božo Šetina, Peter Žibrat, Danijel Šarlah;
Ostali: Hinko Privšek (NO); 

Opravičili:
Boštjan Tancer, Mitja Horvat, Matija Krnc, Miroslav Tokič;
Odsoten:       
Predlagan naslednji dnevni red:

1. Obravnava in sprejem dnevnega reda 
2. Pregled in potrditev zapisnika 17. seje. 
3. Priprava na redno letno skupščino

4. Trenutna finančna situacija 

6. Tekoče zadeve (disciplinska komisija)
7. Razno

Sklepčnost je zagotovljena (prisotnih 7 članov z glasovalno pravico).
ADD 1  G. Hribar odpre razpravo pod 1. točko dnevnega reda. Odpre razpravo za morebitno dopolnitev dnevnega reda.
Predlaga sprejem dnevnega reda:
Janez Pezelj  v točki razno napove razpravo Pravilniku o  nagradah in Facebooku. Robi Smodiš bo v točki razno poročal o sestanku z Janezom Zoretom. Branko Mihorko bo v Točki razno predlagam sporazum o sodelovanju.
1. Obravnava in sprejem dnevnega reda 
2. Pregled in potrditev zapisnika 17. seje. 
3. Priprava na redno letno skupščino

4. Trenutna finančna situacija 

5. Tekoče zadeve (disciplinska komisija)

6. Razno (Pravilnik o nagradah, Facebook, poročilo s sestanka z Janezom Zoretom, predlog sporazuma o sodelovanju z ZŠIS-POK )

Dnevni red  z dopolnitvami je bil soglasno sprejet.
Sklep 1: Izvršni odbor NTZS sprejme predlagani dnevni red z dopolnitvami.
ADD 2  Marjan Hribar odpre razpravo pod 2. točko dnevnega reda. 
Na zapisnika ni bilo nobenih pripomb.

Sklep je bil soglasno sprejet.
Sklep 2: Izvršni odbor NTZS potrjuje zapisnik 17. redne seje Izvršnega odbora NTZS.
ADD 3  Marjan Hribar odpre razpravo pod 3. točko dnevnega reda.
Danijel Šarlah pojasni, da po Statutu NTZS moramo sklicati Skupščino NTZS in da se moramo držati zastavljenih rokov.

Marjan Hribar predlaga termin Skupščine NTZS in sicer 21.06.2012 ob 17.00 uri ter seja Izvršnega odbora 21.06.2012 ob 16.00 uri.
Danijel Šarlah pojasni, da je potrebno izvesti nadomestne volitve za člana Izvršnega odbora NTZS zaradi odstopa Igorja Novela, volitve za disciplinsko komisijo ter spremembo 34. člena Statuta zaradi uvrstitve v STS predstavnika invalidov.
Robi Smodiš predlaga vključitev predstavnikov rekreativcev v Izvršnem odboru NTZS.

Odpre se razprava o integraciji in povezovanju rekreativnih igralcev pod okrilje zveze.
Sklepa sta bila soglasno sprejeta.
.
Sklep 3: Izvršni odbor NTZS nalaga vsem komisijam, da v  skladu s Poslovnikom Skupščine NTZS pripravi ustrezna poročila do 14.06.2012. 
Sklep 4: Izvršni odbor NTZS sklicuje Skupščino NTZS za termin 21.06.2012 ob 18.00 uri.
ADD 4  Marjan Hribar pod 4. točko dnevnega reda preda besedo Danijelu Šarlahu.
Danijel Šarlah pojasni trenutno finančno stanje. 
Hinko Privšek pojasni ugotovitve in sklep Nadzornega odbora NTZS in bodo podane tudi na Skupščini NTZS. Predlaga tudi ponovno preverjanje možnosti pri izvajanju pogodbe o sofinanciranju izgradnje ŠD Krim na Galjevici.

Marjan Hribar doda, da vsi programi tečejo kot so bili zastavljeni, tudi dodatni projekti kot je bila Doha, Zagreb, so bili pokriti. Podpisana je bila pogodba s Panoramic travel - om v višini 5000 Eur, v poteku pa je podpis pogodbe z NKBM. Ocenjuje, da po pogovori s trenerji, klubi, starši, obstaja velik razkorak med letno članarino posameznikov in prijavninami na posamezno tekmovanje. Prijavnine so visoke, saj jih velikokrat pokrivajo starši.
Janez Pezelj predlaga pripravo poročila o delovanju NTZS, ki bi ga pripravili pred Skupščino.
Robi Smodiš predlaga »Newsletter«, ki bi se pošiljam članom NTZS in medijem. 
Danijel Šarlah omeni, da so klubi vprašali, če je kakšna možnost za finančno pomoč klubom.
Marjan Hribar odgovori, da v tem trenutku to ni mogoče, saj bi bila edina možnost za povečanje konkurenčnosti in medijske prepoznavnosti, ki bi bila zanimiva potencialnim sponzorjem, prenova tekmovalnega sistema, kar pa so klubi zavrnili.

Sklep je bil soglasno sprejet.

Sklep 5: Izvršni odbor NTZS se je seznanil s finančno situacijo NTZS in jo ocenjuje kot solidno.
ADD  5  Marjan Hribar odpre razpravo pod 5. točko dnevnega reda.
5.1. Marjan Hribar seznani člane Izvršnega odbora NTZS z odstopi članov Disciplinske komisije.

5.2. Danijel Šarlah povzame predlagane kvote (4,4,3+1,3+1+4 vodje) s strani STS za nastop Evropskem mladinskem prvenstvu. Predvidene so tudi priprave pred nastopom na Otočcu. Pridružili se jim bodo tudi Italijani in Makedonci. 
5.3. Danijel Šarlah omeni odstop članice STS Polone Čehovin Sušin in predlaga potrditev nove članice Špele Polončič. 

Janez Pezelj predlaga, da počakajo do naslednje seje za potrditev zaradi morebitnih novih predlogov. Prisotni se s predlogom strinjajo.

Sklepa sto bila soglasno sprejeta.

Sklep 6: Izvršni odbor NTZS potrjuje predlagano kvoto za Evropsko mladinsko prvenstvo.
ADD 6  Marjan Hribar odpre razpravo pod točko 6. dnevnega reda.
6.1. Janez Pezelj predstavi pomen Pravilnika o priznanjih. Predlaga, da se še enkrat pozove klube, da predlagajo morebitne spremembe. V nasprotnem primeru ga bomo potrdili na naslednji seji.

6.2. Janez Pezelj omeni, da imamo na Facebooku že veliko prijateljev, predlaga nadzor nad informacijami, ki do objavljene.
6.3. Robert Smodiš povzame sklepe sestanka z Janezom Zoretom.

6.4. Marjan Hribar pove, da je možnost pridobiti bonitete kartice brezplačno. Predlaga sestanek v prihodnjih dneh na to temo.
6.5. Branko Mihorko povzame namen sporazuma vključevanja športnikov invalidov v NTZS. 

6.6. Božo Šetina omeni potrebo po dodatnem zavarovanju igralcev in igralk na tekmovanjih. Janez Pezelj predlaga, da se strokovna služba NTZS pozanima o širšem zavarovanju vseh v namiznem tenisu.
Seja je bila zaključena ob 20.00 uri.







           Zapisala: Sajda Slatinšek

